# Beskrivelse: U:\Domea\Jobs\5539_Skabelonprojekt - fase 1\work\Logo.emf

# **Forslag til en forretningsorden for afdelingsbestyrelsen**

For mange nye medlemmer af en afdelingsbestyrelse vil arbejdet i en bestyrelse være uvant. Det er derfor altid en god ide at aftale nogle regler om, hvem der gør hvad. Boligorganisationens vedtægter bestemmer, at afdelingsbestyrelsen selv kan fastsætte en forretningsorden. I så fald skal forretningsordenen sendes til organisationsbestyrelsen til orientering. Men det kan være svært, præcist at fastsætte en forretningsorden på det første møde efter afdelingsmødet.

Derfor har Domea.dk udarbejdet et forslag til en forretningsorden som afdelingsbestyrelsen kan tage udgangspunkt i ved udarbejdelse af egen forretningsorden. Forretningsordenen bør løbende revideres, så de siddende medlemmer er enige om indholdet.

Følgende er Domea.dks **forslag** til, hvad en forretningsorden kan indeholde:

## Beskrivelse: U:\Domea\Jobs\5539_Skabelonprojekt - fase 1\work\Logo.emfBOLIGORGANISATION [xx] , AFDELING [xx]

## FORRETNINGSORDEN FOR AFDELINGSBESTYRELSEN

Som retningslinjer for afdelingsbestyrelsens arbejde gælder sammen med boligorganisationens vedtægter følgende bestemmelser:

**Afdelingsbestyrelsens opgaver**

1. Afdelingsbestyrelsen fungerer som tillidsrepræsentanter for beboerne i afdelingen og samarbejder med beboerne, boligorganisationen og administrationen om forhold i afdelingen.
2. Afdelingsbestyrelsen medvirker til udvikling af beboernes trivsel ved blandt andet at fremsætte forslag til aktiviteter og arbejder i afdelingen. Forslagene udarbejdes normalt i samarbejde med administrationen. Afdelingsbestyrelsen fremlægger forslagene for afdelingsmødet til godkendelse.
3. En gang om året gennemgår afdelingsbestyrelsens medlemmer afdelingens vedligeholdelse og renholdelse sammen med en repræsentant for administrationen. På grundlag af denne gennemgang laver administrationen et oplæg om gennemførelse og økonomiske konsekvenser af de foreslåede arbejder og aktiviteter, som indarbejdes i afdelingens vedligeholdelsesplan eller i selvstændige forslag, som skal forelægges afdelingsmødet til godkendelse.
4. Hvert år gennemgår og behandler afdelingsbestyrelsen forslag fra administrationen til budget for afdelingens drift. Afdelingsbestyrelsens ønsker om tilføjelser eller ændringer m.v. af driftsbudgettet fremsættes - eventuelt på et møde - over for administrationen. Afdelingsbestyrelsen forelægger herefter forslag til driftsbudget for afdelingsmødet til godkendelse.
5. Afdelingsbestyrelsen drøfter en gang årligt serviceniveauet i afdelingen med administrationen og aftaler det udgiftsmæssige niveau i forbindelse med budgetforhandlingerne.
6. Afdelingsbestyrelsen påser, at der er god orden i afdelingen, hvilket blandt andet omhandler passende renholdelse og vedligeholdelse i afdelingen, svarende til det niveau, der er aftalt i forbindelse med budgetbehandlingen.
7. Eventuel påtale eller klager fra afdelingsbestyrelsen over renholdelsestilstand, vedligeholdelsesforhold eller ejendomsfunktionærers arbejde rettes til administrationen, som tager stilling til påtalen/klagen sammen med boligorganisationens ledelse.
8. Domea.dk udarbejder årsregnskab for afdelingen og fremsender det til afdelingsbestyrelsen til godkendelse. Hvis afdelingsmødet har vedtaget, at regnskab skal forelægges for afdelingsmødet, er det afdelingsbestyrelsen, som formelt fremlægger regnskabet til afdelingsmødets godkendelse. Fremlæggelse m.v. kan uddelegeres til administrationen.
9. Organisationsbestyrelsen indbringer eventuelle uenigheder mellem afdelingsbestyrelsen eller afdelingsmødet og boligorganisationens ledelse om driftsbudgettet og årsregnskabet for kommunalbestyrelsen, som træffer den endelige administrative afgørelse.
10. Hvis afdelingsmødet har besluttet det, vælger afdelingsbestyrelsen repræsentanter til boligorganisationens repræsentantskab blandt afdelingens boliglejere og disses myndige husstandsmedlemmer. Ellers foretager afdelingsmødet valget.

[I vores afdeling er det den xx besluttet, at medlemmer til organisationens

repræsentantskab vælges af afdelingsbestyrelsen].

[I vores afdeling er det den xx besluttet, at medlemmer til organisationens

repræsentantskab vælges af afdelingsmødet].

1. Afdelingsmødet kan bemyndige afdelingsbestyrelsen eller andre grupper af beboere (udvalg), som afdelingsmødet udpeger, til at arbejde videre med at konkretisere forslag til arbejder i afdelingen eller til afholdelse af arrangementer eller fester samt kulturelle aktiviteter fx udgivelse af beboerblad, etablering af fritidsklubber og andre aktiviteter.
2. Afdelingsbestyrelsen giver beboerne mulighed for at henvende sig [ enten via mail, telefon eller ved et åbent møde eller træffetid fx en gang om måneden].
3. På det ordinære, obligatoriske afdelingsmøde fremlægger afdelingsbestyrelsen beretningen for det forløbne år. Er der udarbejdet en skriftlig beretning skal den udsendes til samtlige husstande i afdelingen senest 1 uge før afdelingsmødet. Hvis beretningen ønskes ført til referat anbefales det, at den udarbejdes skriftligt.

**Afdelingsbestyrelsens sammensætning**

1. Afdelingsbestyrelsen skal bestå af et ulige antal medlemmer på mindst 3.

[I vores afdeling er det den xx besluttet, at afdelingsbestyrelsen består af xx medlemmer].

1. Hvis afdelingsmødet har besluttet det, vælger afdelingsbestyrelsen af sin egen kreds en formand. Ellers vælges formanden særskilt af afdelingsmødet.

[I vores afdeling er det den xx besluttet, at formanden for afdelingen vælges af sin egen

kreds].

[I vores afdeling er det den xx besluttet, at formanden for afdelingen vælges af

afdelingsmødet].

1. Afdelingsbestyrelsen fordeler selv opgaverne (referent, kasserer, webmaster etc.) indbyrdes.
2. Afdelingsbestyrelsen orienterer administrationen om valg af formand og om opgavefordelingen.
3. Hvervene som formand for eller medlem af afdelingsbestyrelsen er ulønnede.

**Afdelingsbestyrelsens møder**

1. Afdelingsbestyrelsen fastlægger selv deres møder. Afdelingsbestyrelsesmøderne indkaldes af [formanden] efter en aftalt mødeplan eller efter ønske fra blot et medlem af afdelingsbestyrelsen.
2. Afdelingsbestyrelsen er beslutningsdygtig, når mindst halvdelen af afdelingsbestyrelsens medlemmer er til stede. Beslutninger træffes af de tilstedeværende afdelingsbestyrelses-medlemmer ved simpel stemmeflerhed. Står stemmerne lige, bortfalder forslaget.
3. Afdelingsbestyrelsen offentliggør dagsordenen for afdelingsbestyrelsens møder på [fx hjemmeside eller ved opslag for afdelingens lejere], samtidig med at der indkaldes til mødet eller kort tid derefter. Afdelingsbestyrelsen offentliggør ligeledes referat af møderne for afdelingens beboere senest 4 uger efter mødets afholdelse. Eventuelle drøftelser om beboernes personlige forhold er underlagt tavshedspligten og refereres ikke i det offentlige referat.
4. Hvis en administrativ medarbejder eller en ejendomsfunktionær deltager i et møde i afdelingsbestyrelsen, tilrettelægges mødet så de punkter, hvor de pågældendes nærværelse er ønsket, behandles først.
5. Lejere og andre har normalt ikke adgang til at overvære afdelingsbestyrelsens møder, men kan indkaldes til høring i forbindelse med enkelte dagsordenspunkter.
6. [Suppleanter deltager i afdelingsbestyrelsens møder, dog uden stemmeret].

[Suppleanter deltager ikke i afdelingsbestyrelsens møder, jf. dog punkt 25].

1. Hvis et medlem af afdelingsbestyrelsen fraflytter afdelingen eller på grund af længerevarende sygdom eller lignende træder ud af afdelingsbestyrelsen, indtræder suppleanten. Hvis der ikke er valgt en suppleant skal der vælges et nyt medlem på et afdelingsmøde. Hvis et medlem på grund af længevarende sygdom eller lign. [2 måneder og derover] træder midlertidigt ud af afdelingsbestyrelsen, skal suppleanten indkaldes.
2. Bestyrelsens forhandlinger er fortrolige, og medlemmerne har tavshedspligt om, hvad de erfarer i deres egenskab af bestyrelsesmedlemmer, medmindre der er tale om forhold, som af bestyrelsen er bestemt til offentliggørelse. Samme forpligtelse påhviler andre, der deltager i bestyrelsens møder. Tavshedspligten er også gældende efter udtræden af bestyrelsen. Om overtrædelse af denne tavshedspligt gælder dansk rets almindelige regler om straf- og erstatningsansvar. Hvert enkelt medlem er ansvarlig for, at det materiale, som medlemmet modtager som led i bestyrelsesarbejdet, behandles fortroligt og opbevares på betryggende vis.

Vedtaget af afdelingsbestyrelsen d. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Forslagene i teksten markeret med [ ] er Domea.dks, og afdelingsbestyrelsen beslutter selv, hvad der skal stå i parenteserne.